AWC ปรับโฉม “เลอ เมอริเดียน กรุงเทพ” รองรับนักท่องเที่ยวไทย-ต่างชาติ
AWC ปรับโฉม “เลอ เมอริเดียน กรุงเทพ” ใหม่ ตอบโจทย์ไลฟ์สไตล์ครบวงจร พร้อมเปิดตัวห้องอาหารใหม่ “โรลลิงริบส์ บริว บาร์ บาร์บีคิว” รองรับนักท่องเที่ยวช่วงท้ายปี
AWC ปรับโฉมโรงแรม “เลอ เมอริเดียน กรุงเทพ” ใหม่ พร้อมเปิดตัวห้องอาหารใหม่ “โรลลิงริบส์ บริว บาร์ บาร์บีคิว” รองรับนักท่องเที่ยวช่วงท้ายปี
15 ธ.ค. 2564

นางวัลลภา ไตรโสรัส ประธานเจ้าหน้าที่บริหารและกรรมการผู้จัดการใหญ่บริษัท แอสเสท เวิรด์ คอร์ป จำกัด (มหาชน) หรือ AWC เปิดเผยว่าภายหลังจากการเปิดประเทศตั้งแต่วันที่ 1 พฤศจิกายน  2564 ที่ผ่านมาเราได้รับผลตอบรับที่ดีโดยดูจากอัตราการจองห้องพักจากในทุกๆ พร็อพเพอร์ตี้ทั่วประเทศ ภาพรวมของการท่องเที่ยวเติบโตขึ้นไม่เฉพาะนักท่องเที่ยวชาวต่างชาติที่ต้องการเดินทางมาท่องเที่ยวและพักผ่อนในบ้านเราเท่านั้น แต่ยังรวมถึงคนไทยเองที่เริ่มมีการเดินทางท่องเที่ยวและจับจ่ายใช้สอยมากยิ่งขึ้นจากมาตรการผ่อนคลายของทางภาครัฐและสภาพเศรษฐกิจที่เริ่มกลับมาฟื้นตัว ทั้งในด้านการท่องเที่ยว การรับประทานอาหารนอกบ้าน สปาเพื่อสุขภาพ และกิจกรรมสัมมนาที่เริ่มกลับมาคึกคักอีกครั้ง
ทั้งนี้กรุงเทพมหานครถือเป็นหนึ่งในจุดหมายปลายทางสำคัญที่นักท่องเที่ยวให้ความสนใจ เนื่องจากมีความพร้อมในทุกด้านไม่ว่าจะเป็นเรื่องวัฒนธรรม คิลปะ แฟชั่น อาหาร รวมถึงการสื่อสารและการเดินทางที่สะดวกสบาย สอดคล้องกับการจัดอันดับเมืองแห่งการ Workation ที่ยกให้กรุงเทพฯ เป็นอันดับ 1 ในเรื่องของความเหมาะสมในการทำงานและพักผ่อนที่สุดในโลก ประจำปี 2564 “AWC ได้รับการตอบรับเป็นอย่างดี โดยมีอัตราการจองห้องพักเพิ่มขึ้นอย่างมีนัยสำคัญถึง 2 เท่าในช่วงเดือนธันวาคม 2564 โดยในกรุงเทพฯ แบ่งเป็นสัดส่วนของกลุ่มชาวต่างชาติอยู่ที่ 70% และชาวไทย 30%”
“เราพร้อมที่จะสนับสนุนและสร้างความแข็งแกร่งให้อุตสาหกรรมท่องเที่ยวด้วยการเสริมอีกหนึ่งพร็อพเพอร์ตี้คุณภาพ ตอบโจทย์ไลฟ์สไตล์มากยิ่งขึ้นโดยเฉพาะคอนเซ็ปต์ร้านอาหารที่พิเศษและแตกต่าง ตอบสนองต้องการความหลากหลายในการรับประทานอาหารนอกบ้าน รวมไปถึงการปรับโฉมโรงแรมเพื่อสร้างประสบการณ์พิเศษสำหรับนักเดินทางยุคใหม่ที่มีรูปแบบการทำงานและการท่องเที่ยวไปพร้อมๆ กัน โดยสามารถทำงานในรูปแบบ Work From Anywhere ได้จากทุกที่” นางวัลลภา กล่าว
โดยการเปลี่ยนโฉมครั้งสำคัญของโรงแรมเลอ เมอริเดียน กรุงเทพ คือส่วนของห้องพักที่ได้รับการปรับปรุงภายใต้แนวคิด Bankgok Art Gallery สะท้อนถึงงานศิลปะรูปแบบใหม่ที่สร้างแรงบันดาลใจด้วยเสน่ห์ของกรุงเทพฯ รวมทั้งไฮไลท์แห่งใหม่อย่างห้องอาหารโรลลิงริบส์ บริว บาร์ บาร์บีคิว ตามคอนเซ็ปต์บาร์บีคิวสไตล์เมมฟิส (Memphis-style) จากสหรัฐอเมริกา พร้อมเครื่องดื่มซิกเนเจอร์ที่หลากหลาย โดยเฉพาะคราฟต์เบียร์จากทุกมุมโลก ให้เข้ากับคอนเซ็ปต์สโมคเฮ้าส์
นอกจากนี้ ทางโรงแรมเลอ เมอริเดียน กรุงเทพ ยังนำเสนอโปรโมชั่นพิเศษ “Transformation Uncovered” แพ็กเกจห้องพักที่ได้รับแรงบันดาลใจผ่านผลงานศิลปะสมัยใหม่ และความพิเศษในเรื่องราวของกรุงเทพฯ พร้อมสิทธิประโยชน์อีกมากมายในแพ็กเกจ ราคาเริ่มต้นเพียง 3,550++ บาท สามารถสำรองห้องพักได้ตั้งแต่วันนี้ ถึง 31 มีนาคม 2565 และเข้าพักได้ระหว่างวันที่ 10 ธันวาคม 2564 ถึง 31 มีนาคม 2565 เป็นต้นไป  ที่ https://www.marriott.com/hotels/travel/bkkdm-le-meridien-bangkok หรือโทร 02-232-8888
อนึ่ง AWC มีนโยบายให้ความสำคัญและเข้มงวดในเรื่องความสะอาด สุขอนามัย และความปลอดภัยของแขกผู้มาใช้บริการ รวมถึงพนักงานเป็นสำคัญ โดยโรงแรมเลอ เมอริเดียน กรุงเทพ รวมถึงกลุ่มโรงแรมในเครือทั้ง 19 แห่งทั่วประเทศได้ผ่านการรับรองและให้บริการตามมาตรฐานของ Amazing Thailand Safety &amp; Health Administration หรือ SHA+ รวมถึงมาตรฐานของเชนบริหารโรงแรมระดับโลก